JERUSALEMIN MUUREILLA
Yhteys, jonka puolesta Jeesus rukoili 3/4
Shalom Jerusalemista!
Puhumme jälleen yhteydestä, jonka puolesta Jeesus rukoili.
Olemme puhuneet tästä ajan- kohtaisesta aiheesta jo aiemmin.
Taivaallinen yhteys syntyy Sanasta ja Hengestä käsin.
Raamattu puhuu myös yhteydestä, joka ei ole peräisin Jumalasta.
Siitä kertoo Baabelin torni 1. Moos. 11:ssä.
Ihmiset halusivat itselleen nimeä ja vaikutusvaltaa.
He halusivat pysyä yhdessä eivätkä levitä ympäri maailman.
Kyseessä oli ihmisen tahto ja tarkoitusperät.
Jumala sekoitti Baabelissa ihmisten kielen -
ja hajotti heidät ympäri maailman.
Hän ei halunnut ihmisten rakentavan yhteyttä ilman itseään.
Jumala sanoi 1. Moos. 11:ssä, -
että ihmiset pystyvät tämän jälkeen mihin vain, jos yhdistyvät.
Yhteydessä on suuri voima.
Joh. 17:n pohjalta kehotetaan rukoilemaan yhteyttä, -
jotta maailma uskoisi.
Yhteys sinänsä ei kuitenkaan ole vastaus tähän rukoukseen.
Ensimmäisen 1000 vuoden ajan oli vain yksi kirkkokunta.
Silti ei ollut kirkkautta vaan kirkko lankesi.
Maailmaa ei evankelioitu eikä Jeesus palannut.
Järjestötason yhteyden puolesta -
Jeesus ei kuitenkaan Joh. 17:ssä rukoillut.
Oikeassa yhteydessä on kyse yhteydestä Jumalaan.
Jeesus haluaa olla meissä, kuten Isä on Pojassa.
Hänen kirkkautensa meissä saa maailman uskomaan.
Oikea yhteys pohjautuu Jumalan Sanan puhdistavalle voimalle.
Kun Baabelissa pyrittiin luomaan ihmislähtöistä yhteyttä, -
löydettiin Sinearin maasta alatasanko.
Ihmisyhteys rakentuu pienimmälle yhteiselle nimittäjälle.
Silloin löydetään "alanko", josta kaikki voivat olla samaa mieltä.
Kiistanalaisista asioista tehdään yhteyden vuoksi kompromisseja.
Vaikka kirkkokuntia oli 1000 vuoden ajan vain yksi, -
oli silti olemassa muitakin ryhmittymiä.
Virallinen kirkko vainosi niitä kuitenkin julmasti.
Liitosta maallisen vallan kanssa syntyi verenhimoinen järjestelmä.
Konstantinus loi perustan tuolle yhteydelle -
Nikean kirkolliskokouksessa v. 325.
Konstantinus oli selkeästi antikristuksen esikuva.
Antikristus ei ole vain henkilö vaan myös järjestelmä, -
vaikka järjestelmä saakin vielä henkilön johtajakseen.
"Antikristus" ei tarkoita vain "Kristusta vastaan" -
vaan myös "Kristuksen sijaan".
Kun Konstantinus valtasi kirkon, -
syntyi vähitellen paavius, jolla oli myös maallista valtaa.
Paavit alkoivat nähdä itsensä Kristuksen edustajina maan päällä.
Paavin arvonimi on "Kristuksen sijainen", -
mikä tarkoittaa suurin piirtein samaa kuin "antikristus".
500 vuotta sitten syntyneet protestanttiyhteisöt uskoivatkin -
paavin edustavan antikristusta.
Nykyään yritetään perustaa yhteyttä suurimman kirkkokunnan ympärille.
Se väittää jatkavansa ensimmäisten apostolien työtä.
Sellaisen yhteyden puolesta Jeesus ei rukoillut.
Hän tarkoitti yhteyttä itseensä, ei itsensä edustajaan.
Meidän täytyy varoa väärää yhteyttä.
Se saa suuren vallan ja vainoaa toisinajattelevia, -
jotka kieltäytyvät tekemästä kompromisseja Sanan suhteen.
Sanoimme aiemmin, -
että Elia on esikuva lopun aikojen profeetallisesta työstä.
Sen kautta Herran hajonnut alttari korjataan.
Jeesus viittaa asiaan laskeutuessaan Ilmestysvuorelta.
Opetuslapset kysyivät häneltä, miksi Elian piti tulla ensin.
He olivat nähneet Jeesuksen hänen tulevassa kirkkaudessaan.
Siksi Pietari kirjoitti, -
ettei kyseessä ollut taru, kun he kertoivat Jeesuksen kirkkaudesta.
He näkivät sen omin silmin.
He olivat nähneet, millaisessa kirkkaudessa Jeesus palaa.
Nyt he miettivät Malakian kirjan pohjalta, missä Elia oli.
Mal. 4:ssä luvataan Elian tulevan ennen Herran suurta päivää.
Hän kääntää lasten sydämet isien puoleen ja päinvastoin, -
niin ettei Herran tarvitse tuhota maata.
Jeesus vahvistaa asian opetuslapsilleen.
Hän sanoo: "Elia todellakin tulee ja asettaa kaiken kohdalleen."
Niin sanotaan Matt. 17:11:ssä.
Jeesus vahvistaa, että jotain tapahtuu ennen hänen paluutaan.
Ennustus Eliasta toteutui osittain Johannes Kastajassa.
Matt. 17:11:ssä Jeesus puhuu tulevaisuudesta.
Lupaus Elian tulosta ei toteutunut lopullisesti Johanneksessa
Kerromme tässä ohjelmassa, mitä Elia teki Karmelinvuorella.
Luetaan 1. Kun. 18:sta.
Elia oli koonnut koko Israelin Karmelin vuorelle.
Hän oli rukoillut kauan.
Joskus saa rukoilla kauan, ennen kuin vastaus tulee.
Joskus vastaus saapuu heti, joskus täytyy rukoilla vuosia.
Elia oli rukoillut kauan, ettei maan päällä sataisi.
Siksi hän sai Karmelilla kansan huomion osakseen.
Jae 30: "Elia sanoi kaikelle kansalle: 'Astukaa minun luokseni'.
Ja kaikki kansa astui hänen luoksensa.
Niin hän korjasi Herran alttarin, joka oli hajotettu."
Jeesus viittasi alttarin korjaamiseen sanoessaan: -
"Elia todellakin tulee ja asettaa kaiken kohdalleen."
Jae 31: "Ja Elia otti kaksitoista kiveä, -
yhtä monta kuin oli Jaakobin poikien sukukuntia, -
hänen, jolle oli tullut tämä Herran sana: -
'Israel on oleva sinun nimesi.'
Ja hän rakensi kivistä alttarin Herran nimeen..."
Ympäröivään ojaan olisi mahtunut kaksi sea-mittaa jyviä.
Samalla tavalla Herran alttari on ollut hajalla 2000 vuoden ajan, -
koska kirkko on ollut erillään apostolien julistuksesta.
Roomalaiskatolinen ja ortodoksinen kirkko -
väittävät vieneensä apostolien opetusta eteenpäin.
Mutta historiasta näkee tietyt asiat nopeasti.
Kirkko, jossa paavius syntyi, oli aivan erilainen -
apostolien Jerusalemiin perustama vainottu alkuseurakunta.
Jerusalemista evankeliumi lähti liikkeelle.
Jeesus käski julistamaan evankeliumia ensin täällä.
Jeesuksen noustua taivaaseen apostolien piti pysyä täällä, -
koska täältä heidät lähetettäisiin -
ja täällä heidät puettiin helluntaina voimalla.
Täältä evankeliumi lähti liikkeelle.
Paavali nuhteli korinttolaisia kirjeessään kysyessään: -
"Teistäkö Jumalan sana on lähtenyt?"
Täältä Jerusalemista Jumalan Sana lähti.
Täältä käsin rakennetaan lopun aikoina yhteyttä.
Kun Elia korjasi Herran alttarin, -
hän otti 12 kiveä Israelin heimojen määrän mukaan.
Se puhutteli katsojia syvästi.
Kansa laski kivien määrän ja tiesi, että heitä oli 12 heimoa.
Jaakobilla oli 12 poikaa.
Mutta he olivat jakaantuneet -
kymmeneen pohjoiseen ja kahteen eteläiseen heimoon.
Etelän heimot palvelivat Jumalaa Jerusalemissa.
Mutta Elia asetti kaikki 12 kiveä yhteen.
Kansa tunsi varmasti pistoksen sydämessään, -
koska se oli taistellut eteläisen Juudan kanssa.
Se oli sotinut Daavidin huonetta vastaan.
Kirkon ensimmäinen hajaannus liittyi myös tänne, -
kun kirkko otti etäisyyttä Jerusalemin juutalaiseen perintöön.
Alkuperäistä sanomaa yritettiin korvata erilaisilla opeilla.
Katsotaan 1. Kun. 12. luvusta, -
miten pohjoisen heimot erkanivat eteläisistä.
1. Kun. 12:16: -
"Kun koko Israel huomasi, ettei kuningas heitä kuullut..."
Israelin kuningas oli Salomon poika Rehabeam.
Koska Salomo luopui Herrasta, -
Herra sanoi, että valtakunta jakaantuisi.
Niin kävikin.
Kun kansa käsitti, ettei Rehabeam halunnut sitä kuulla, -
se vastasi hänelle: "'Mitä osaa meillä on Daavidiin?
Ei meillä ole perintöosaa Iisain poikaan.
Majoillesi, Israel! Valvo nyt huonettasi, Daavid!'
Ja Israel meni majoillensa."
"Näin Israel luopui Daavidin suvusta, aina tähän päivään asti."
Mainitsimme edellisessä ohjelmassa, -
ettei kristillisissä uskon- tunnustuksissa sanota, -
että Jeesus on Daavidin poika.
Niin tarkasti on Jumalan Sana toteutunut.
Evankeliumi perustui siihen, että Jeesus on Daavidin poika.
Matteuksen evankeliumin 1:1:ssä sanotaan: -
"Jeesuksen Kristuksen, [eli Messiaan], -
Daavidin pojan, Aabrahamin pojan, syntykirja."
Sitten lueteltiin koko suku Aabrahamista ja Daavidista alkaen.
Jeesus tuli, koska hänen tulonsa oli luvattu -
Aabrahamille ja myös Daavidille.
Daavidin poika tulisi maailman ikuiseksi kuninkaaksi.
Kyseessä oli lupaus Messiaasta, Juudan kuninkaasta, -
jota idän tietäjät tulivat Jerusalemiin kumartamaan.
Se oli evankeliumin perusta. Sitä Pietari julisti helluntaina: -
Jumala on toteuttanut Daavidille antamansa lupauksen -
herättämällä Jeesuksen kuolleista.
Paavali sanoo Room. 1:ssä, että Jumalan Poika oli -
inhimilliseltä syntyperältään Daavidin poika.
Hän julisti matkoillaankin, että Daavidin saamat lupaukset -
toteutuivat Jeesuksen noustessa ylös kuolleista.
Kyseessä oli myös valtakunnan tuloa koskeva lupaus.
Uusi testamentin lopussakin sanotaan: -
"Minä olen Daavidin juurivesa ja hänen suvustansa, -
se kirkas kointähti... Katso, minä tulen pian."
Jos emme ymmärrä, että palaava Messias on Daavidin poika, -
meillä on väärä kuva tulevasta toivosta.
Emme ole ymmärtäneet evankeliumia kokonaan.
On valtavaa, että sanoma pelastuksesta Jeesuksen veressä -
on säilynyt melko hyvin vuosisatojen ajan.
Vaikka ei siitä kauan ole, kun syntejä saatiin anteeksi maksusta.
Mutta pimeydestä on noustu vähitellen totuuden tuntemiseen.
Jäljellä on vielä yhteyden luominen juutalaisiin ja toivoon, -
joka koskee Daavidin pojan tulevaa hallintoa Jerusalemissa.
Jeesus rukoili niiden puolesta, jotka vielä uskoisivat häneen.
Hän kertoi Joh. 10:ssä olevansa Hyvä paimen.
Hänellä oli myös lampaita, jotka eivät kuuluneet tähän tarhaan.
"Myös niitä tulee minun johdattaa...
ja on oleva yksi lauma ja yksi paimen."
Niin tapahtuu täällä hänen omaisuuskansansa keskellä, -
kun Jeesus istuutuu tänne valtaistuimelleen.
"...hänen asumuksensa on oleva kunniata täynnä", sanoo Jesaja.
Oikeaan toivoon kuuluu sanoma siitä, -
ettei Jeesus ei ole vain maailman Vapahtaja -
vaan myös Daavidin valtaistuimelle nouseva Kuningas.
Muiden tarhojen lampaat ovat muista kansoista tulevia uskovia.
Heidätkin liitettäisiin Israelin laumaan.
Siitä yhteydestä Jeesus puhui.
Rukoillessaan Joh. 17:ssä yhteyden puolesta hän sanoi: -
"En rukoile nyt vain tässä istuvien puolesta -
vaan myös heidän sanomansa kautta uskoon tulevien puolesta, -
että he kaikki olisivat yhtä."
Jeesuksen kuollessa juutalaisten ja pakanoiden välinen muuri murtui.
Näillä kahdella ryhmällä on yhteys Messiaassa.
Sen yhteyden puolesta hän rukoili. Se saa maailman uskomaan.
Kirkon yhteys juutalaisiin katkesi pian apostolien ajan jälkeen.
Tuo yhteys korjataan viimeiseksi.
Silloin seurakunta löytää oikean identiteettinsä ja alkuperänsä.
Siitä Elia puhui profeetallisesti Karmelinvuorella, -
kun hän kokosi hajallaan olleet kivet yhdeksi Herran alttariksi.
Alttarin korjaamisesta käytetty sana tarkoittaa, -
että Elia paransi Herran alttarin.
Ei kuitenkaan riitä, että Israel yhdistyi Juudaan.
Meidänkin tulee yhdistyä juutalaisiin.
Oikea Herran alttari rakennetaan uudelleen.
Alttari särkyi, kun pohjoisen heimot kapinoivat Juudaa vastaan.
He alkoivat rakentaa omia alttareitaan -
ja kumartaa kultavasikoita.
Jumalan palveleminen sotkettiin epäjumalanpalvelukseen.
Israelilaiset alkoivat viettää omia juhliaan.
Samoin kirkkokin luopui Raamatun opetuksesta -
ja alkoi viettää omia juhliaan.
Ne saivat myös pakanallisia piirteitä.
Vähän-Aasian seurakunnat pitivät tärkeänä -
viettää pääsiäistä samaan aikaan kuin juutalaiset.
Sitä Rooman piispa yritti estää jo toisella vuosisadalla.
Vasta Konstantinuksen aikana estettiin pääsiäisen vietto -
muulloin kuin piispojen valitsemana ajankohtana.
Niin Raamatun kalenteri muutettiin.
Esimerkiksi niin on -
esikuva Juudasta luopuneista heimoista toteutunut.
Elia tulee ja asettaa kaiken kohdalleen.
Evankeliumia alettiin julistaa temppelissä juutalaisille, -
jotka olivat siellä ylistämässä.
Heitä tuli aluksi uskoon.
Kornelius, jolla oli tapana käydä synagogassa, -
oli ensimmäinen uskoon tullut ei-juutalainen.
Hän rakasti juutalaisia, vaikka olikin roomalainen upseeri.
Hän rukoili Israelin Jumalaa juutalaisten rukoushetkien mukaan.
Hän antoi almuja Israelin köyhille.
Kaikkien uskovien yhtymäkohtana oli Israelille annettu sanoma.
Siihen meidän tulee palata, jotta morsian asetettaisiin ennalleen.
Niin käy, kun olemme kuuliaisia Jumalan Sanan totuudelle.
Kun Elian saama ennustus toteutui Johannes Kastajassa, -
Elia itse ei palannut vaan mies, joka toimi samassa hengessä.
Lopunaikoinakaan ei Elia itse palaa -
vaan hänen profeetallinen tehtävänsä.
Hän yhdisti Jumalan kansan -
ja valmisti heitä kääntymään takaisin Jumalan luo.
Lopunaikoina syntyy profeetallinen työ, -
joka korostaa kääntymistä alkuperäiseen evankeliumiin.
Siksi Pietari julisti Apt. 3:ssa: -
"Taivaan piti omistaman hänet niihin aikoihin asti, -
jolloin kaikki jälleen kohdallensa asetetaan..."
Johannes Kastajan tehtävästä sanotaan Jes. 40:ssä, -
että laaksot kohotetaan ja vuoret madalletaan.
Epätasainen tasoitetaan ja mutkikas suoristetaan.
Jerusalemista lähteneeseen sanomaan on tullut paljon mutkia.
Mutta se asetetaan ennalleen Sanan kautta.
Näin morsian valmistautuu.
Raamatunopettajat julistivat jo 70-luvulla, -
että lopunaikoina on vain kaksi seurakuntaa, -
morsian ja portto.
Portto yhdistyy Rooman ympärille, -
morsian yhdistyy Juudaan ja Jerusalemiin.
Elian korjaama alttari kertoi tästä oikeasta jumalanpalveluksesta
Siunausta sinulle! Pitäydy Jumalan Sanaan!
Valvo ja rukoile, koska elämme ennalleen asettamisen aikoja, -
jolloin meitä valmistellaan Messiaan paluuseen.
Siunausta sinulle!
Suomennos: Annamari Kortelainen